
AJÁNLATI  DOKUMENTÁCIÓ

A beszerzés tárgya: Térfigyelő kamera rendszer bővítése vállalkozási szerződés keretében

tárgyú, közbeszerzési értékhatárt el nem érő ajánlatkéréshez

Zalakaros  2019. 

AZ AJÁNLATKÉRÉS RENDJÉRE VONATKOZÓ ÁLTALÁNOS KÖVETELMÉNYEK ÉS INFORMÁCIÓK A FELKÉRT AJÁNLATTEVŐK RÉSZÉRE
1. A Dokumentációban és az ajánlatkérés során előforduló egyes kifejezések értelmezése 

1.1. Ajánlatkérő: a 2. pontban meghatározott szervezet, amely azonos az ajánlatkérés eredményeként létrejövő szerződésben a Megbízóval.

1.2. Alvállalkozó: az ajánlatkérés eredményeként megkötött szerződés teljesítésében a felkért ajánlattevő által bevontan közvetlenül vesz részt.

1.3. Ajánlati dokumentáció: Az ajánlattétel általános és különös tartalmi, illetve formai követelményeit tartalmazó jelen dokumentum, amelyet az Ajánlatkérő bocsát az ajánlattevők rendelkezésére. 

1.4. Ajánlattételi felhívás: az ajánlatkérést tartalmazó dokumentum.

1.5. Üzleti titok: a Ptk. 81. §-ának (2)-(3) bekezdésében így meghatározott fogalom.

2. Az Ajánlatkérő:

Zalakaros Város Önkormányzata

8749 Zalakaros, Gyógyfürdő tér 1.

Telefon: (+3693) 340-100

Fax: (+3693) 340-531

E-mail: tuzemeltetes@zalakaros.hu

3. A beszerzés tárgya, mennyisége: 
A beszerzés tárgya:
I./  Térfigyelő kamera rendszer kiépítése Zalakaroson az alábbiak szerint:

A videótechnikai berendezések ONVIF megfelelőségüek
9 db térfigyelési pont:
Térfigyelési pontonként 2 db térfigyelő+1 db rendszámfelismerő kamera.

A 3 db új térfigyelési pont nem tartalmaz rendszámfelismerő kamerát

Rendszámfelismerő kamera: FullHD felbontás , objektív motorzoom H 50°-5,6°, V 37,5°-4,2°,

H264+, H265+, microSD120GB, IP66

Térfigyelő kamera: minimum felbontás 4 MPX (2658x1520) , objektív motorzoom 2,7-12 mm ,IR60m, H264+, H265+, microSD120GB, IP66
Meglévő térfigyelési pontok:
1. Zalakaros, Zrínyi u. 2. szám előtt


2. Zalakaros, Kossuth u. 36. szám előtti villanyoszlop


3. Zalakaros, Temető – Fő út kereszteződés (Szent Anna templom)
4. Zalakaros, Park utca – Szilágyi cukrászda előtti villanyoszlop

5. Zalakaros, Jegenye sor – Tűzoltó állomással szembeni villanyoszlop

6. Zalakaros, Behiák pusztai kereszteződés




7. Zalakaros, Banyavölgyi bejárat

8. Zalakaros, Világoshegyi út

9. Zalakaros, Újfalu zöldhulladék lerakó
Új térfigyelési pontok kialakítása

1. Zalakaros, Gyógyfürdő tér pavilon sor

2. Tourinform iroda

3. Alma utca

Térfigyelő rendszer központ bővítés:





1 db NVR52-32+HDD 4K H265,H264 MJPEG, MPEG4 max. 12 MPX felbontás 

        HDMI kimenet: 3840x2160

        Videó képtartalom kiértékelő analitika.



1 db szünetmentes tápegység 45 perc áramszünet áthidalás





1 db 4K-32” LED monitor





1 db rendszám feldolgozó PC konfiguráció 





1 db rendszám feldolgozó szoftver





Számítógép minimum követelmények:

- Minimum Intel Pentium i3 Processzor
- Minimum 4 Gbyte memória
- Minimum 2 TB háttértár
- Windows 10 operációs rendszer
Kamera rendszer helyszíni installálása, valamint beüzemelése.
Számítógép installálása, telepítése, valamint beüzemelése

Hálózat kiépítése a kamerák és a központ között

Szünetmentes működés kialakítása.

 Minimum 45 perc üzemszünet mentesség biztosítása

3 éves üzemeltetési szerződés tervezet készítése.
II./ Meglévő kamera rendszer áttelepítése Behiák puszta telephelyre

   1. Meglévő kamera rendszerről állapot felmérési anyag készítése.

   2. Amennyiben üzembe helyezésük lehetséges a kamerák áttelepítéséről terv készítése.

4. A teljesítés helye: 

Magyarország, Zalakaros (Zala Megye) területén
5. Az Ajánlatkérő nyilatkozata pénzügyi fedezetre és a fizetési feltételek

 A kifizetés - a számla kézhezvételét követő 30 napon belül - a szerződésben meghatározott módon és tartalommal történik. Az ajánlattétel, a szerződéskötés és a kifizetés forintban (HUF) történik. Az ajánlatkérő előleget nem fizet.

Megrendelő egy darab számlát fogad el, a teljesítést (készre jelentést) követően.

6. Az ajánlat és a szerződés nyilvánossága:

6.1. Az ajánlattevő az ajánlatában - kifejezetten és elkülönített módon, mellékletben - közölt üzleti titok nyilvánosságra hozatalát megtilthatja. Az ajánlattevő azonban nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a bírálati szempont alapján értékelésre kerül. Nem korlátozható, illetőleg nem tiltható meg üzleti titokra hivatkozással olyan adat nyilvánosságra hozatala sem, amely a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettség alá esik.

6.2. Az ajánlatkérő tájékoztatja az ajánlattevőket, hogy a beszerzési eljárás lezárását követően az alábbi adatokat, információkat honlapján közzé fogja tenni:

a) ajánlattételi felhívást;

b) az eljárás eredményéről vagy eredménytelenségéről szóló tájékoztatót;

c) a szerződést;

d) a szerződés módosításáról szóló tájékoztatót;

e) az ellenszolgáltatás teljesítésével kapcsolatos adatokat;

f) a teljesítés megtörténtéről, a teljesítéssel kapcsolatban esetlegesen felmerült problémákról, adott esetben a teljesítés elmaradásának okáról szóló tájékoztatást.

7. Az ajánlattétel költségei:

7.1. Az ajánlat elkészítésével és benyújtásával kapcsolatos költségeket az ajánlattevőnek kell viselnie. Az ajánlattevő a dokumentációban kifejezetten megadott jogcímen kívül egyéb, így különösen anyagi igényt nem érvényesíthet. A jelen közbeszerzési eljárás eredményes vagy esetleges eredménytelen befejezésétől függetlenül az Ajánlatkérővel szemben ezen költségekkel kapcsolatban semmilyen követelésnek nincs helye.

7.2. Az Ajánlatkérő a benyújtott ajánlatokat nem tudja visszaszolgáltatni sem egészében, sem részeiben.

8. Az ajánlati dokumentáció használata:

8.1. Az Ajánlatkérő nem járul hozzá a dokumentáció másolásához csak akkor, ha az kizárólag az Ajánlattevő cégén belül az ajánlat elkészítéséhez szükséges. Az Alvállalkozók számára a rájuk vonatkozó mértékben készíthető kivonat. Az Ajánlatkérő nem járul hozzá ahhoz, hogy a dokumentációt akár részeiben, akár egészében másra használják, mint az ajánlat elkészítése. Az eltérő felhasználás jogellenes. A Dokumentáció másra át nem ruházható.

8.2. A dokumentáció azon részei, amelyeken az Ajánlatkérő ezt kifejezetten feltüntette, másolhatók és az ajánlattétel során a másolat értelemszerűen felhasználhatók.

9. A kiegészítő tájékoztatás

9.1. A kiegészítő tájékoztatási igény esetén az ajánlattevők kérdéseiket kizárólag írásban, az ajánlati felhívásban és a jelen dokumentáció 2. pontjában megjelölt személyhez (szervezethez) címzett levélben vagy fax útján tehetik fel. Az ajánlattevők által feltett kérdések és az azokra adott ajánlatkérői válaszok az ajánlatok benyújtásának helyén, az ajánlattételi határidő lejártáig, munkanapokon 9 órától 14 óráig hozzáférhetők és megismerhetők azzal, hogy az ismert ajánlattevők számára a kérdéseket és az arra adott válaszokat az ajánlatkérő egyidejűleg, írásban közvetlenül is megküldi.

9.2. Az ajánlattevő felelőssége, hogy a kiegészítő tájékoztatásra irányuló kérdések határidőben megérkezzenek az ajánlatkérőhöz. Az ajánlattevőnek az írásbeli kérdésen fel kell tüntetni az eljárás megnevezését, valamint a levelezési címet és azt a telefax számot, amelyre a választ kéri. Az ajánlattevő kizárólagos felelőssége, hogy olyan telefax-elérhetőséget adjon meg, amely a megküldendő dokumentumok fogadására 24 órában alkalmas. Ugyancsak az ajánlattevő felelőssége, hogy a szervezeti egységén belül a kiegészítő tájékoztatás időben az arra jogosulthoz kerüljön.

10. Az ajánlatok benyújtásának címe és határideje, az ajánlat kidolgozásának formai feltételei

10.1. Az ajánlattevőnek az eljárás során egy írásos ajánlatot kell elkészítenie, amely az ajánlattételi határidő után semmilyen formában – még az ajánlatkérő hozzájárulásával sem – módosítható.

10.2. Az írásbeli ajánlatok benyújtásának határideje: az ajánlattételi felhívás j) pontjában meghatározott időpont. Az ajánlatok benyújtásának címe: az ajánlattételi felhívás k) pontjában meghatározott cím. 

10.3. Az Ajánlatkérő az írásbeli ajánlatot akkor tekinti idejében benyújtottnak, ha az határidőben beérkezett a 10.2. pontban megjelölt címre. Személyes benyújtás esetén késve, vagy határidőn túl postán, illetve futárral érkező ajánlatot az Ajánlatkérő ugyan felbontja (az ajánlattevő nevét és székhelyét jegyzőkönyvezi), azonban az ajánlatot érdemi vizsgálat nélkül érvényteleníti. Az Ajánlatkérő felhívja a figyelmet arra, hogy a késve benyújtott vagy a határidőn túl beérkező ajánlat a közbeszerzési eljárás dokumentumának minősül, így annak példányait nem küldi vissza, hanem a törvényben előírt határidőig megőrzi. 

10.4. Az ajánlatot – a 10.4.-10.11. pontokban előírtakat is figyelembe véve – cégszerűen aláírva, 3 példányban (1 db eredeti és az eredetivel mindenben megegyező 2 db másolati példányban, kötött vagy fűzött formában, zárt borítékban vagy dobozban „Ajánlat” és „Csak az ajánlattételi határidő lejártakor bontható fel!” feliratokkal ellátva, az eljárás tárgyát feltüntetve kell benyújtani. 

10.5. A benyújtott ajánlat borítólapján fel kell tünteti a beszerzés tárgyát, az „ajánlat” kifejezést, az ajánlattevő nevét, címét. 

10.6. Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.

10.7. Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogad, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges.

10.8. Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatók.

10.9. Az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. 

10.10. Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

10.11. Az ajánlatot zárt, sértetlen csomagolásban kell benyújtani. A kért példányszámú ajánlatot együttesen (egy borítékba, csomagba, dobozba) kell becsomagolni.

A csomagolásnak egyebekben biztosítani kell a következőket:

· az ajánlat egyes példányai együtt maradjanak,

· egyértelműen megállapítható legyen, hogy a csomag lezárását követően abból semmit ki nem vettek és/vagy abba semmit be nem tettek,

· a csomagolás külső felülete tartalmazza a 10.3. pont szerinti feliratokat és adatokat.

10.12. Az ajánlatban a tartalomjegyzéket követő oldal tartalmazzon felolvasólapot, amelyet a cégjegyzésre jogosult személy cégszerű aláírásával kell hitelesíteni. A felolvasólapnak legalább az alábbi adatokat kell tartalmaznia: 

· ajánlattevő neve, székhelye, telefon és fax száma, a kapcsolattartó személy neve;

· a kért ellenszolgáltatás összege;

· dátum, cégszerű aláírás.

11. Az ajánlati kötöttség időtartama

Az ajánlattevők 30 (harminc) napig kötve vannak ajánlatukhoz, kivéve, ha az ajánlatkérő úgy nyilatkozik, hogy nem kíván szerződést kötni.

12. Kapcsolattartás

12.1. Az ajánlatkérő követelményként írja elő, hogy az ajánlattevők csak írásban (levélben vagy faxon), az ajánlati felhívásban kapcsolattartási pontként megjelölt személynek [Tóthné Őri Ibolya] címezve tegyenek fel kérdéseket, illetve ilyen módon közöljék az eljárással kapcsolatos észrevételeiket. Minden más módon érkező megkeresésre az ajánlatkérő a válaszadást megtagadja.

12.2. Az ajánlattevők valamennyi, az eljárás során az ajánlatkérőnek benyújtásra vagy megküldésére kerülő okmányon, levélen, faxon tüntessék fel az eljárás tárgyának megnevezését.

13. A beszerzési eljárás nyelve

13.1. Az ajánlatkérő felhívja az ajánlattevők figyelmét, hogy a beszerzési eljárás nyelve a magyar. Ennek megfelelően az ajánlatot magyar nyelven kell elkészíteni. Az eljárás során mindennemű levelezés, illetve kapcsolattartás csak ezen a nyelven történik. Joghatás kiváltására csak a magyar nyelvű nyilatkozatok, okiratok alkalmasak. 

13.2. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven került kiállításra, úgy azt az ajánlattevő hiteles magyar nyelvű vagy az ajánlattevő által cégszerűen hitelesített felelős fordításban is köteles becsatolni. Felelős fordítás alatt az ajánlatkérő az olyan fordítást érti, amely tekintetében az ajánlattevő képviseletére jogosult személy nyilatkozik, hogy az mindenben megfelel az eredeti szövegnek. A fordítás tartalmának a helyességéért az ajánlattevő a felelős.

14. Az ajánlatok bontása

14.1. Az írásbeli ajánlatok bontásának megkezdésére – a felhívásban meghatározott személyek jelenlétében – a felhívásban megadott címen, az ajánlattételi határidő lejártának időpontjában kerül sor.

14.2. A bontási eljárás során az írásbeli ajánlatokban szereplő felolvasólapok alapján ismertetésre kerül az ajánlattevők neve, címe és a kért ellenszolgáltatás összege.

15. Az ajánlatok értékelése

15.1. Az Ajánlatkérő az ajánlattételi felhívásban, az ajánlati dokumentációban és a jogszabályokban meghatározott feltételeknek megfelelő ajánlatokat a legalacsonyabb összegű ellenszolgáltatás szempontja alapján bírálja el.

15.2. Az ajánlati árat [fix összegű (átalány jellegű) vállalkozói díjat] nettó módon, egyösszegben és forintban kell megadni. A vállalkozói díjnak tartalmaznia kell a felhívásban és a dokumentációban meghatározott valamennyi feladat ellenértékét. A vállalkozói díjon felül az ajánlatkérővel szemben csak az általános forgalmi adó (ÁFA) érvényesíthető azzal, hogy az áfa %-ának növekedése esetén is csak legfeljebb az ajánlat szerinti bruttó (áfa-val növelt) vállalkozói díj érvényesíthető, ugyanakkor azonban az áfa %-ának csökkenése esetén az ajánlat szerinti nettó vállalkozói díj összege nem növelhető. A számlázására és a pénzügyi teljesítésre egyebekben a teljesítés időpontjában hatályos áfa szabályok és áfa % alapján kerülhet sor.

Az ajánlati árat az ajánlatkérő által rendelkezésre bocsátott részletes költségvetéssel kell alátámasztani. 

Az ajánlattevő semmilyen formában és semmilyen hivatkozással sem tehet változó árat tartalmazó ajánlatot. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az ajánlatkérő számára. A szerződéskötés, az elszámolás és a kifizetés forintban (HUF) történik.

15.3. Tárgyalás:

Ajánlatkérő egyfordulós tárgyalást tervez az érvényes ajánlatot benyújtó ajánlattevőkkel, de fenntartja a jogot, hogy szükség esetén további tárgyalást tartson. 

A tárgyaláson cégjegyzésre jogosult vagy megfelelő meghatalmazással bíró személy(ek) vehet(nek) részt, aki(k) a szerződéses feltételek tisztázása során az ajánlattevő nevében jognyilatkozatokat tehet(nek).

Az Ajánlattevő tárgyaláson megjelenő szakembere készüljön fel arra, hogy a tárgyaláson ajánlatát részletesen be kell mutatnia, úgy, hogy először az ajánlatban szereplő, műszaki, szakmai, pénzügyi feltételek, majd az egyéb szerződéses feltételek és végül a szakmai ajánlat tárgyalására kerül sor. 

A tárgyalásos eljárásban az ajánlatkérő és az ajánlattevő közötti tárgyalások arra irányulnak, hogy az ajánlatkérő a legkedvezőbb érvényes ajánlatot tevővel, és a legkedvezőbb feltételekkel köthessen szerződést. Azonban tárgyalás során a közbeszerzés tárgya és feltételei nem változhatnak olyan módon, hogy az eljárás alapján megkötött szerződés tárgya vagy feltételei olyan jellemzőjében, illetve körülményében tér el az ajánlattételi felhívás megküldésekor beszerezni kívánt beszerzési tárgytól vagy megadott szerződéses feltételektől, amely nem tette volna lehetővé tárgyalásos eljárás alkalmazását, vagy az ajánlattételi felhívásban és a dokumentációban közölt feltételek olyan mértékben módosulnak vagy egészülnek ki, hogy annak következtében valamelyik ajánlattevő nem képes a tárgyalások befejezésével végleges ajánlatot tenni, illetőleg a bírálat szempontjai vagy módszere sem változhat.

Ajánlatkérő a tárgyalások során valamennyi ajánlattevővel külön tárgyal. A tárgyaláson elhangzottak alapján ajánlattevők azonos időpontban, írásban módosíthatják az ajánlatukat. 

Az ajánlatkérőnek a tárgyalások során is biztosítania kell az egyenlő bánásmódot az ajánlattevők számára, így különösen az ajánlatkérő által adott bármilyen tájékoztatást az összes ajánlattevőnek meg kell adni.

Ha az ajánlatkérő az ajánlattevőkkel egyenként tárgyal, az ajánlattevő hozzájárulása nélkül a tárgyaláson az ajánlatáról közölt semmilyen információ nem osztható meg a többi ajánlattevővel.

Az ajánlatkérőnek minden egyes tárgyalásról jegyzőkönyvet kell készítenie, és azt a tárgyalás következő fordulójának megkezdéséig (egyetlen vagy utolsó forduló esetén a tárgyalás befejezését követő két munkanapon belül) minden, az adott tárgyaláson részt vett ajánlattevőnek alá kell írnia, és részükre egy példányt át kell adni, vagy két munkanapon belül kell megküldeni.

Az ajánlatkérőnek egyértelműen előzetesen az ajánlattevők tudomására kell hoznia, hogy mikor fogja a tárgyalásokat lezárni. A tárgyalások lezárásaként az ajánlatkérő – amennyiben a változások nagyságrendje indokolja, új dokumentáció rendelkezésre bocsátásával – az ajánlattevőket felhívhatja egy végleges ajánlat írásban történő beadására. 

Építési beruházás esetében az ajánlati ár változásakor az azt alátámasztó árazott költségvetést is be kell nyújtani a végleges ajánlatban. Az ajánlatkérőnek a végleges ajánlatok beadásának határidejét is meg kell 
adnia. Ha az ajánlatkérő nem írja elő végleges ajánlatok írásbeli benyújtását, az utolsó tárgyalás befejezését követően 2 munkanapon belül minden ajánlattevővel egyidejűleg ismertetnie kell az ajánlatoknak azokat a számszerűsíthető adatait, amelyek az értékelési szempont (részszempontok) alapján értékelésre kerülnek.

Az ajánlatkérő az ajánlattételi felhívásban és a dokumentációban meghatározott feltételekhez, az ajánlattevő pedig az ajánlatához a tárgyalások befejezésének időpontjától van kötve. Az ajánlattételi felhívásban az ajánlati kötöttség időtartamát az ajánlatkérő nem határozhatja meg annak kezdetétől (a tárgyalások befejezésétől) számított 60 napnál hosszabb időtartamban.

A tárgyalások befejezését követően az ajánlatkérő megvizsgálja, hogy a végleges ajánlatok megfelelnek-e a felhívás és a dokumentáció tárgyalás befejezésekori tartalmának, valamint a jogszabályokban meghatározott feltételeknek és szükség szerint alkalmazza a Kbt. 67–70. §-t. Azon nyilatkozatokra, dokumentumokra vonatkozó hiányok, amelyeket az első ajánlattal kapcsolatban a tárgyalások befejezéséig kellett volna pótolni, ezt követően már nem pótolhatóak. Az érvényes végleges ajánlatokat az ajánlatkérő az eljárást megindító felhívásban meghatározott értékelési szempont alapján értékeli.

Ez eljárás eredménye:

Amennyiben az ajánlatkérő az eljárást eredményesnek nyilvánította, úgy az eljárás nyertese az az ajánlattevő, aki az ajánlatkérő részére az eljárást megindító felhívásban és a dokumentációban meghatározott feltételek alapján, valamint a meghatározott értékelési szempontok szerint a legkedvezőbb érvényes ajánlatot tette azzal, hogy – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített szervezettel (személlyel) köt szerződést, ha őt az összegezésben megjelöli.
Az ajánlatkérő az ajánlatok és a részvételi jelentkezések elbírálásának befejezésekor írásbeli összegezést köteles készíteni, melyet minden ajánlattevő részére egyidejűleg, telefaxon vagy elektronikus úton megküld

Előzetes vitarendezés kezdeményezésére jogosult a jogsértő eseményről való tudomásszerzést követő 3 munkanapon belül az ajánlattevő, illetve bármely érdekelt gazdasági szereplő vagy a közbeszerzés tárgyával összefüggő tevékenységű kamara vagy érdekképviseleti szervezet az ajánlattételi, vagy részvételi határidő lejárta előtti 10. napig.

16. Az eljárás eredményéről szóló összegezés megküldésének időpontja:

16.1. Az eljárás eredményéről szóló összegezés megküldésének tervezett időpontja: az ajánlattételi felhívás t) pontjának 1.) alpontjában meghatározott időpont.

16.2. A szerződéskötés időpontja: eljárás eredményéről szóló összegezés megküldését követő 5. nap, 10.00 óra. Amennyiben ez a nap nem munkanap, az azt követő első munkanap 10.00 óra.

17. Egyéb feltételek

17.1. Az ajánlatkérő a hiánypótlás lehetőségét biztosítja. 

17.2. Az ajánlatban meg kell jelölni:

a) a szerződésnek azt a részét (részeit), amelynek teljesítéséhez az ajánlattevő 10 %-ot meg nem haladó mértékben alvállalkozót vesz igénybe,

b) az ajánlattevő által a szerződés teljesítéséhez 10 %-ot meghaladó mértékben igénybe venni kívánt alvállalkozókat, valamint a szerződésnek azt a részét (részeit), amelynek teljesítésében a megjelölt alvállalkozók közre fognak működni;

17.3. Az ajánlathoz csatolandó az ajánlattevő, 10 %-ot meghaladó mértékben igénybe venni kívánt alvállalkozó tekintetében

a) a képviseleti jogosultság és a számlavezető pénzintézetek ellenőrzése céljából magyarországi bejegyzésű cég esetén az ajánlattételi határidő napját megelőző 60 napnál nem régebbi cégkivonat, egyéni vállalkozó esetén az érvényes vállalkozói igazolvány eredeti vagy hiteles másolata,

b) a cégaláírási nyilatkozat (közjegyzői aláírás-hitelesítéssel ellátott címpéldány) vagy a Ctv. 9. §-a szerinti, ügyvéd által ellenjegyzett aláírás-minta egyszerű másolata, az ajánlatot aláíró (vagy arra meghatalmazást adó), jogosultsággal rendelkező személytől, a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazás eredeti vagy hiteles másolati példánya, illetve 

c) folyamatban lévő cégbírósági változásbejegyzés esetén az elektronikus úton benyújtott változásbejegyzési kérelem (.xml fájl) és a benyújtást igazoló digitális tértivevény kinyomtatott, egyszerű másolata.

17.4. Az ajánlatnak tartalmaznia kell közös ajánlattétel esetén valamennyi konzorciumi tag által aláírt Konzorciumi Szerződést. A szerződésben a szerződő feleknek ki kell jelölni a konzorcium vezetőjét, illetve a képviseletében eljáró személyt, valamint a konzorcium vezetőjét kell feljogosítani a konzorcium nevében az Ajánlatkérővel való kapcsolattartásra, továbbá a konzorcium nevében – a szerződés aláírása kivételével – a jognyilatkozatok megtételére. A szerződésnek tartalmaznia kell a konzorcium vezetőjének kifejezett nyilatkozatát arra vonatkozóan, hogy a konzorcium vezetését elfogadja. A Konzorciumi Szerződés egyebekben akkor fogadható el, ha

· tartalmazza a közös ajánlattevők megnevezését,

· tartalmazza a vezető konzorciumi tag (a képviselő) megjelölését azzal, hogy a képviselő korlátozás nélkül jogosult valamennyi konzorciumi tagot képviselni az ajánlatkérővel szemben a jelen közbeszerzési eljárásban és az ajánlatkérő felé megteendő, illetve megtehető jognyilatkozatok tekintetében,

· tartalmazza, hogy a képviselő felel az ajánlatkérővel való kapcsolattartásért, a közbeszerzési eljárás eredményeként megkötendő szerződés konzorciumon belüli koordinálásért és konzorcium általi végrehajtásáért,

· tartalmazza a konzorciumi tagok részesedésének mértékét, a közbeszerzés értékének 10 %-át meghaladó mértékben igénybe venni kívánt alvállalkozók által teljesítésre kerülő tervezett feladatok ismertetését és teljesítményüknek a közbeszerzés értékéhez vizsonított arányát (százalékban, valamint azon feladatok felsorolását és a közbeszerzés értékéhez viszonyított arányát (százalékban), amelyek tekintetében a konzorciumi tagok a közbeszerzés értékének 10 %-át meg nem haladó mértékben alvállalkozót kívánnak igénybe venni,

· tartalmazza valamennyi konzorciumi tag nyilatkozatát arról, hogy egyetemleges felelősséget vállalnak a közbeszerzési eljárás eredményeként megkötendő szerződés szerződésszerű teljesítéséért,

· tartalmazza, hogy a konzorcium nevében a képviselő jogosult számlát benyújtani az ajánlatkérőként szerződő fél számára,

· a szerződés a konzorcium valamennyi tagjának az aláírásával hatályba lép 

· a szerződés hatályának beállta vagy annak megszűnése nem függ valamely további feltételtől vagy időponttól;

· hatálybalépése nem függ harmadik személy beleegyezésétől, illetve hatósági jóváhagyástól.

17.5. Az Ajánlatkérő a részajánlat és a többváltozatú ajánlat tételét kizárja.

17.6. Abban az esetben, amennyiben az Ajánlattevő a vállalkozói díjat alulprognosztizálja, az ebből eredő pluszköltségeket, kiadásokat stb. nem háríthatja át az ajánlatkérőre és ez nem mentesíti a teljesítési kötelezettség alól.

17.7. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

18. Az ajánlatok visszavonása, módosítása

18.1. Az Ajánlattevő ajánlatát az ajánlattételi határidő lejártáig – a cégjegyzésre jogosult személy által (cégszerűen) aláírt írásos nyilatkozattal – vonhatja vissza. 

18.2. Az Ajánlattevő ajánlatát az ajánlattételi határidő lejártának időpontjáig – a cégjegyzésre jogosult személy által (cégszerűen) aláírt írásos nyilatkozattal – módosíthatja. A módosítás esetében ismételten egységes szerkezetű, a felhívás és a dokumentáció feltételeit kielégítő ajánlatot kell az ajánlattételi határidőig benyújtani.

19. A szerződést biztosító mellékkötelezettségek 

19.1. Késedelmi kötbér, amelynek összege:

- késedelmes teljesítés esetén – valamennyi feladat részteljesítési határidejéhez kapcsolódóan – naptári naponként a feladathoz rendelt vállalkozási díj  1 % / naptári nap, legfeljebb 30 naptári napig;

19.2. Hibást teljesítési kötbér, amelynek összege:

- amennyiben a Vállalkozó részteljesítése/teljesítése nem szerződésszerű, a Megrendelő az okok megjelölésével írásban a hiba kijavítását kérheti, amelynek teljesítésére egy alkalommal, legfeljebb 30 naptári napos kötbérmentes póthatáridőt biztosít. Amennyiben a részteljesítés/teljesítés a póthatáridőre sem szerződésszerű, a Megrendelő hibás teljesítési kötbérre jogosult, amelynek mértéke feladatonként a vállalkozási díj  10%-a. Amennyiben az ismételten kitűzött póthatáridőre a Vállalkozó ismételten hibásan teljesít a Megrendelő további, feladatonként a vállalkozási díj  10%-a mértékű hibás teljesítési kötbérre jogosult, továbbá élhet a rendkívüli felmondás jogával és érvényesítheti a meghiúsulási kötbérre vonatkozó igényét is;

19.3. Meghiúsulási kötbér, amelynek összege:

- a teljesítés meghiúsulása esetén a meghiúsulási kötbér mértéke: a teljes, valamennyi feladatra vonatkozó összesített vállalkozási díj 25 %-a.

20. AZ AJÁNLAT RÉSZEKÉNT BENYÚJTANDÓ IGAZOLÁSOK,

NYILATKOZATOK JEGYZÉKE

1. részletes tartalomjegyzék

2. felolvasólap

3. a felhívás h) pontjának P1) alpontja szerinti alkalmassági minimumkövetelmények megítéléséhez szükséges adatok és a megkövetelt igazolások (forgalmi nyilatkozat);

4. a felhívás h) pontjának M1), M2), alpontja szerinti alkalmassági minimumkövetelmények megítéléséhez szükséges adatok és a megkövetelt igazolások (referenciák, szakember önéletrajz, műszaki leírás, adott esetben forgalmi engedély);

5. az ajánlattevő (közös ajánlattevők), a 10 %-ot meghaladó mértékben igénybe venni kívánt alvállalkozó, tekintetében magyarországi bejegyzésű cég esetén az ajánlattételi határidő napját megelőző 60 napnál nem régebbi cégkivonat, egyéni vállalkozó esetén az érvényes vállalkozói igazolvány eredeti vagy hiteles másolata;

6. az ajánlattevő (közös ajánlattevők), a 10 %-ot meghaladó mértékben igénybe venni kívánt alvállalkozó, tekintetében a cégaláírási nyilatkozat (közjegyzői aláírás-hitelesítéssel ellátott címpéldány) vagy a Ctv. 9. §-a szerinti, ügyvéd által ellenjegyzett aláírás-minta egyszerű másolata, az ajánlatot aláíró (vagy arra meghatalmazást adó), jogosultsággal rendelkező személytől, a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazás eredeti vagy hiteles másolati példánya;

7. az ajánlattevő (közös ajánlattevők), a 10 %-ot meghaladó mértékben igénybe venni kívánt alvállalkozó, erőforrást nyújtó szervezet(ek) tekintetében folyamatban lévő cégbírósági változásbejegyzés esetén az elektronikus úton benyújtott változásbejegyzési kérelem (.xml fájl) és a benyújtást igazoló digitális tértivevény kinyomtatott, egyszerű másolata;

8. az ajánlati dokumentáció 6.1. (ha van ilyen) pontja szerinti kifejezett ajánlattevői nyilatkozat;

9. közös ajánlattétel esetén valamennyi konzorciumi tag által aláírt Konzorciumi Szerződés a dokumentáció 17.4. pontjában foglalt tartalommal;

10. Részletes költségvetés (feladatonkénti bontásban).

21. Az Ajánlatkérő előírja, hogy az ajánlattevő tájékozódjon a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni.

Az Ajánlatkérő felhívja a figyelmet arra, hogy a munkavégzés során az érvényes munkavédelmi, környezetvédelmi, balesetvédelmi, biztonságtechnikai, tűzvédelmi, érintésvédelmi és közegészségügyi előírásokat szigorúan be kell tartani. 

A munkavállalók védelmére és a munkafeltételekre az alábbi szervezetektől (hatóságoktól) szerezhető be tájékoztatás:

Országos Munkavédelmi és Munkaügyi Főfelügyelőség (OMMF) 

Cím: 1024 Bp. Margit krt. 85.

Postacím: 1399 Budapest 62. Pf. 639. 

Telefon: 06-1-346-9400     Fax: 06-1-346-9415    E-mail: titkarsag@ommf.gov.hu
VÁLLALKOZÁSI SZERZŐDÉS

tervezet

amely létrejött a „Térfigyelő kamera rendszer bővítése Zalakaroson vállalkozási szerződés keretében „ tárgyban egyrészt a

Zalakaros Város Önkormányzata

8749 Zalakaros, Gyógyfürdő tér 1.

Képviseli: Novák Ferenc polgármester
Adószám: 15734336-2-20
Bankszámlaszám: 14100347-92765749-01000006
Telefon: (+3693) 340-100

Fax: (+3693) 340-531 

mint megrendelő (a továbbiakban: „Megrendelő”)

másrészt az 

………………………………………….., 
Képviseli: ……………………………………..

Székhelye: …………………………………….

Cégjegyzékszáma: ……………………………

Adószám: ……………………………………..

Bankszámlaszám: …………………………….

mint megbízott (a továbbiakban: „Vállalkozó”)

a továbbiakban együttesen: Felek között az alulírott helyen és napon a következő feltételekkel:

A Felek rögzítik, hogy a Megrendelő, mint ajánlatkérő „Térfigyelő kamera rendszer bővítése Zalakaroson vállalkozási szerződés keretében „tárgyban lefolytatott beszerzési eljárásban hozott döntésének megfelelően a Vállalkozóval köt szerződést.

1. A SZERZŐDÉS TÁRGYA

Térfigyelő kamera rendszer bővítése Zalakaroson.
A részletes feladatokat jelen szerződés 1. számú melléklete szerinti dokumentáció tartalmazza.

2. A SZERZŐDÉS ÖSSZEGE

Az 1. pontban foglalt munkák ellenértéke, amely az építési feladatok megvalósításának teljes költségét tartalmazza. 

Nettó vállalkozói díj (szerződéses ár):


Áfa:

Bruttó vállalkozói díj:
 

azaz … forint, amely a befejezési határidőre prognosztizált egyösszegű fix átalányár.

Utólagos számszaki-, mennyiségi-, és műszaki észrevételekre való hivatkozással a vállalkozói díj és a határidő nem módosítható.

Az átalányár fedezetet nyújt mindazon munkák elvégzésére és felmerülő költségekre, amelyek szükségesek az 1.) pontban meghatározott munkák szerződésszerű, szakszerű és komplett megvalósításához, figyelembe véve a helyszíni körülményeket és adottságokat. A Vállalkozó a szerződéses áron felül semmilyen címen többletköltséget nem érvényesíthet.

Abban az esetben, amennyiben a Vállalkozó a vállalkozói díjat alulprognosztizálta, az ebből eredő pluszköltségeket, kiadásokat stb. nem háríthatja át a Megrendelőre és ez nem mentesíti a teljesítési kötelezettség alól. A nettó vállalkozási díjon felül a Megrendelővel szemben csak az általános forgalmi adó (áfa) érvényesíthető. A számlázására és a pénzügyi teljesítésre egyebekben a teljesítés időpontjában hatályos áfa szabályok és áfa % alapján kerülhet sor.

A vállalkozói díj magában foglalja a Vállalkozó által beépítésre kerülő valamennyi anyagárat, a munkabért és járulékait, külföldi és belföldi anyagszállítási és csomagolási díjakat, a forint esetleges árfolyamváltozásának többletköltségeit, vámköltségeket, a teljesítéshez szükséges ideiglenes melléklétesítmények, felvonulások megvalósítási költségeit, illetve a vízszintes és függőleges anyagmozgatás költségeit, a Vállalkozó által használt munkaterület őrzési költségeit, a Vállalkozó által végzett munkák megóvási költségeit, a fel-, és levonulással kapcsolatos összes költséget, az elkészített mű átadásának költségeit, a műbizonylatok és jótállási jegyek kiállításának költségeit, a hatósági eljárások ig.szolg díjait, területfoglalási díjat, valamint jótállási és szavatossági kötelezettségek teljesítésével kapcsolatos költségeket.

3. A SZERZŐDÉS KIVITELEZÉSI HATÁRIDŐI

Teljesítés határideje: 2020. július 31.
Megrendelő előteljesítést elfogad.

4. PÉNZÜGYI ÜTEMEZÉS

4.1. A kifizetés - a számla kézhezvételétől számított 30 napon belül - a szerződésben meghatározott módon és tartalommal való teljesítéstől történik. Az ajánlattétel, a szerződéskötés és a kifizetés forintban (HUF) történik. Az ajánlatkérő előleget nem fizet.

Megrendelő egy darab számlát fogad el, a teljesítést (készre jelentést) követően.

4.2. A Megrendelő a műszaki átadás-átvételt feladatonként, a Vállalkozó készre jelentése alapján, 5 munkanapon belül köteles megkezdeni. A műszaki átadás-átvétel során a felek hibajegyzéket vesznek fel, amelynek alapján a Vállalkozó a hibákat kijavítani köteles és a munkát ismételten készre jelenti. A Felek ekkor ismét hibajegyzéket vesznek fel vagy a Megrendelő az elkészült munkát átveszi.

4.3. A műszaki átadás-átvételi eljárás időtartama nem korlátozott, így az ismételt hibajegyzék felvételt és a hibák kijavítását a felek akárhányszor megismételhetik. A Megrendelő azonban a műszaki átadás-átvételt megtagadhatja, ha az első alkalommal felvett hibajegyzék alapján a Vállalkozó ismét hibásan jelenti készre a munkát. Ilyen esetben a Vállalkozó csak a késedelem jogkövetkezményei mellett jelenheti ismét készre a munkát.

4.4. Amennyiben a Vállalkozó a munkát a jelen szerződés 3. pontjában meghatározott befejezési időpontban (vagy előtt) jelenti készre és a műszaki átadás-átvétel eredményesen lezárul, úgy az erről szóló jegyzőkönyv felvételével a teljesítés a készre jelentés időpontjára visszamenőleges hatállyal válik érvényessé. Ilyenkor a műszaki átadás-átvételi eljárás időtartamától függetlenül a Vállalkozóval szemben a késedelem jogkövetkezményei nem alkalmazhatók.

4.5. A végszámla hivatalos átvétele Megrendelő székhelyén (postai úton, vagy iktatva) történik. Késedelmes számlafizetés esetén Vállalkozó a törvényes késedelmi kamat felszámítására jogosult.

4.6. Azon számlákért, amelyeket Vállalkozó nem a Megrendelő székhelyén (postai úton, iktató) ad le, Megrendelő felelősséget nem vállal és az alapján a kifizetés elmaradása nem eredményezi a késedelem jogkövetkezményeinek beállását.

5. VÁLLALKOZÓI KÖTELEZETTSÉGEK

5.1. Vállalkozó a szerződés tárgyát képező munkákat az érvényes hatósági engedélyek és ezen vállalkozási szerződés feltételei alapján végzi el – a magyar szabványok előírásai szerint – I. (első) osztályú minőségben.

5.2. A végzett munka vagy a beépítésre kerülő anyag, szerkezet minőségi megfelelősségének vitája esetén, ha a vizsgálat eredménye a Vállalkozó számára elmarasztaló, annak költségét Vállalkozó köteles viselni és a Megrendelő által elrendelt bontást vagy cserét haladéktalanul, költségmentesen elvégezni.

5.3. A Vállalkozó feladata a kivitelezési munkákhoz szükséges valamennyi segédszerkezetek telepítése, helyszínen tartása, mozgatása és a kivitelezés befejezésekor a munkaterületről, a vállalkozás munkavégzési területéről történő eltávolítással. A Vállalkozó kötelezettsége, hogy a terület őrzéséről saját költségére gondoskodjék a munkakezdéstől a munkaterület visszabocsátásáig (a műszaki átadás-átvétel érvényes lezárását követő időpontig). 

5.4. Vállalkozó köteles a szabványok által előírt ellenőrzéseket folyamatosan elvégezni, a megállapított hibákat és hiányosságokat haladéktalanul megszüntetni, az intézkedéseket dokumentálni.

5.5. Amennyiben a kivitelezés során, illetve a jótállási időszakban olyan hiányosságok derülnek ki, amelyek szakszerűtlen munkavégzésre vagy csökkent értékű anyagokra vezethetők vissza, akkor ezeket Vállalkozó felszólításra, azonnal térítésmentesen és egészében köteles megszüntetni, illetve a hibás terméket köteles kicserélni. Amennyiben Vállalkozó a megadott határidőre nem tesz eleget a felszólításnak, Megrendelőnek joga van a munkát Vállalkozó költségére elvégeztetni, kijavíttatni.

5.6. Vállalkozó köteles munkáját olyan gondosan megszervezni, hogy minden előrelátható akadály időben megszüntethető legyen és ennek érdekében Megrendelő figyelmét ezen akadályoztatásokra időben felhívja. 

5.7. Vállalkozó tevékenysége alatt folyamatosan köteles teljes körűen és saját felelős hatáskörében az érvényes munkavédelmi és tűzvédelmi előírásokat betartani és betarttatni, dolgozói részére a munkavédelmi előírások szerinti egészségügyi vizsgálatokat elvégeztetni, a munkavédelmi oktatásokat megtartani, a szükséges védelmi és biztosító eszközöket rendelkezésre bocsátani, alkalmazni és használatukat folyamatosan ellenőrizni. 

5.8. Vállalkozó munkavégzéskor olyan gépeket köteles üzemeltetni, melyek az üzembetartáshoz szükséges érvényes engedélyekkel rendelkeznek, kezelőik a szükséges képesítést megszerezték és amelyek a rendeletekben előírt zajkibocsátási határértéket nem haladják meg. 

5.9.Vállalkozó a beépítésre kerülő anyagok, szerelvények, stb. minőségét az érvényes rendeletek és szabványok szerint vállalja és azt a szállítás, vagy a beépítés előtt minőségtanúsítvánnyal igazolja, igény esetén másolatban átadja Megrendelőnek. Vállalkozó átadja a beépített anyagok gyártóművi és hazai honosítási (ÉMI, KERMI, MELLI, MABISZ, stb.) műbizonylatait, mérési jegyzőkönyveit, szabványossági nyilatkozatait, valamint a tárgyi munkákra vonatkozó kezelési- és karbantartási utasítást 2 példányban. Idegen nyelvű bizonylatokat csak magyar fordítás csatolásával vesz át Megrendelő. Ezen bizonylatok átadása a számla kifizetésének egyik feltétele.

6. ÁLTALÁNOS FELTÉTELEK

6.1. A szerződés akkor tekinthető teljesítettnek, ha a munka vagy termék hiba és hiánymentesen, I. osztályú minőségben elkészült és azt Vállalkozó Megrendelőnek átadja, és a műszaki átadás-átvétel sikeresen lezárult.

6.2. Amennyiben a Megrendelő a végteljesítési határidő előtt úgy ítéli meg – az addig teljesített munkarészek vizsgálata alapján -, hogy a Vállalkozó teljesítése hibás vagy szakszerűtlen vagy bármilyen okból nem megfelelő minőségű lesz, úgy jogosult a vállalkozási szerződéstől azonnali hatállyal elállni és kártérítést követelni. Amennyiben a Megrendelő a vállalkozási szerződéstől elállt, úgy a Vállalkozó köteles a munkaterületet – az elállási nyilatkozat kézhezvételétől számítva – azonnali hatállyal elhagyni.

Ha a Megrendelő a vállalkozási szerződéstől a fentiek alapján elállt, úgy a Vállalkozó és a Megrendelő között elszámolási jogviszony keletkezik. A Megrendelő felméri a Vállalkozó által az elállásig szakszerűen és megfelelő minőségben elvégzett munkát, azt a műszaki átadás-átvétel szabályai szerint átveszi és ellenértékét a Vállalkozónak megtéríti. A Megrendelő az előző módszerrel átvett és felmért munkák ellenértékéből levonja azt a kárát, amely a hibás vagy szakszerűtlen munkarészek kijavításából, illetve más vállalkozó munkába történő bevonásából erednek.

6.3. Szerződő felek továbbá megállapodnak abban is, hogy szakszerűtlen munkavégzés esetén, illetve, ha a Vállalkozó által foglalkoztatott munkaerő nem rendelkezik érvényes munkavállalói engedéllyel, munkaszerződéssel, a Megrendelő jogosult a szerződéstől való elállásra. Minden ebből adódó többletköltséget Vállalkozó téríti úgy, hogy ezen összeg Vállalkozó esedékes rész-számlájának, illetve végszámlájának összegéből levonásra kerül.

6.4. Tervtől, vagy az előzetes dokumentációban meghatározottaktól eltérő műszaki megoldást Vállalkozó csak a Megrendelő jóváhagyásával alkalmazhat. Az engedélyes tervtől érvényesen eltérni nem lehet, az engedélyes terv módosítására csak rendkívül indokolt esetben kerülhet sor.

7. JÓTÁLLÁSI ÉS SZAVATOSSÁGI FELTÉTELEK

7.1. Vállalkozó a Magyar Szabványban és a vonatkozó hatályos törvényi szabályozásokban, rendeletekben előírt szavatossági feltételeket vállal az általa kivitelezett munkarészekre. A szavatosság kezdetét a munka átadás-átvételétől kell számítani. A jótállási idő a javított rész vonatkozásában a jogszabályokban foglaltak szerint veendő figyelembe. 

7.2. A Vállalkozó a jelen szerződés alapján, a műszaki átadás-átvételtől számított 36 hónap időtartamra jótállási kötelezettséget vállal. A jótállási kötelezettség kiterjed arra, hogy az elkészült mű megfelel a jogszabályokban, a vállalkozási szerződésben, hatósági határozatokban, a műszaki leírásban és annak mellékleteiben foglalt valamennyi követelménynek, előírásnak, szabványnak. A Vállalkozó köteles saját költségén a lehető leghamarabb helyrehozni a hibákat. A Vállalkozó jótállási kötelezettségének részletes szabályait a Ptk. rögzíti. 

7.3. Amennyiben Vállalkozó a bejelentett hibát jogszerű kötelezettsége esetén nem szünteti meg, nem vállalja vagy késedelmesen szünteti meg, Megrendelő jogosult más kivitelezővel elvégeztetni Vállalkozó költségére. 

8. A SZERZŐDÉST BIZTOSÍTÓ MELLÉKKÖTELEZETTSÉGEK 

8.1. Vállalkozó késedelmes teljesítés esetére késedelmi kötbér fizetését vállalja, amelynek összege – valamennyi feladat teljesítési határidejéhez kapcsolódóan – naptári naponként a feladathoz rendelt vállalkozási díj  1 % / naptári nap, legfeljebb 30 naptári napig;

8.2. Amennyiben a Vállalkozó részteljesítése/teljesítése nem szerződésszerű, a Megrendelő az okok megjelölésével írásban a hiba kijavítását kérheti, amelynek teljesítésére egy alkalommal, legfeljebb 30 naptári napos kötbérmentes póthatáridőt biztosít. Amennyiben a részteljesítés/teljesítés a póthatáridőre sem szerződésszerű, a Megrendelő hibás teljesítési kötbérre jogosult, amelynek mértéke 500.000 Ft. Amennyiben az ismételten kitűzött póthatáridőre a Vállalkozó ismételten hibásan teljesít a Megrendelő további 500.000 Ft mértékű hibás teljesítési kötbérre jogosult, továbbá élhet a rendkívüli felmondás jogával és érvényesítheti a meghiúsulási kötbérre vonatkozó igényét is;

8.3. A teljesítés Vállalkozó érdekkörében bekövetkező meghiúsulása esetén Vállalkozó meghiúsulási kötbér fizetésére köteles, amelynek mértéke a teljes, valamennyi feladatra vonatkozó összesített vállalkozási díj 25 %-a.

9. ALVÁLLALKOZÓK

9.1. A Vállalkozó a feladatokat saját maga és/vagy az ajánlatában megjelölt alvállalkozó(k) bevonásával köteles teljesíteni. A Vállalkozó alvállalkozó(k) bevonása esetén is teljes körűen és közvetlenül felelős a jelen szerződésben foglalt kötelezettségek teljesítéséért. 

10. SZERZŐI JOGOK

10.1. A Megrendelő a szerződéssel kapcsolatban rendelkezésre bocsátott, jogi oltalomban részesíthető bármely szellemi alkotás esetében kiköti a rendelkezési jogát.

10.2. A szerzői jogról szóló 1999. évi LXXVI. törvény (a továbbiakban: Szjtv.) 9. § (6) bekezdése és V. fejezete alapján a Megrendelő a szerződés teljesítése során keletkezett, szerzői jogi védelem alá eső valamennyi alkotással kapcsolatban határozatlan idejű, korlátlan és kizárólagos felhasználási jogot szerez az átruházható szerzői jogokra, amely magában foglalja az Szjtv. 46. §-a szerinti harmadik személyre átruházhatóság jogát, valamint az Szjtv. 47. §-a szerinti, a mű átdolgozhatóságához és a mű többszörözéséhez való felhasználási jogosultságot is. A Vállalkozó csak a Megrendelő előzetes írásbeli hozzájárulásával adhatja tovább az elkészült mű bármely munkarészét harmadik félnek vagy adhat nyilatkozatot a szerződés alapján nyújtott szolgáltatásról. A felhasználási jog átruházásának díját a vállalkozói díj tartalmazza.

10.3. Ha a Vállalkozó a teljesítéshez valamely jogi oltalom alatt álló szellemi alkotást kíván felhasználni, ehhez a Megrendelő előzetes írásbeli hozzájárulása szükséges.

11. EGYÉB MEGÁLLAPODÁSOK

11.1. A Felek közötti kapcsolattartás szóban és írásban történhet, azonban a szóban megtett nyilatkozatok érvényességének feltétele, hogy a nyilatkozattevő nyilatkozatát a másik félhez haladéktalanul írásban (postán, faxon vagy e-mailen) is eljuttassa.

11.2. Szerződő felek megállapodnak abban, hogy a szerződéssel kapcsolatban a jognyilatkozatokat az alábbi személyeknek kell kézbesíteni:

A Megrendelő részére:

	Név:
	Novák Ferenc

	Cím:
	8749 Zalakaros, Gyógyfürdő tér 1.

	Telefon:
	93/340-100

	Fax:
	93/340-531

	e-mail:
	hivatal@zalakaros.hu


A Vállalkozó részére:

	Név:
	

	Cím:
	

	Telefon:
	

	Fax:
	

	e-mail:
	


11.3. Jelen szerződés csak írásban, közös megegyezéssel módosítható. Szóbeli módosítás, nyilatkozat, mellék- vagy háttér-megállapodás érvénytelen. 

11.4. A munkák csak érvényes munkaterület átadás-átvétel és a munkálatok megkezdéséhez szükséges engedélyek birtokában kezdhetők meg. A Vállalkozó jogosult és köteles a munkaterületet átvenni, az átvételkor a munkavégzésre való alkalmasságot megvizsgálni, az esetleges hiányosságokat jegyzőkönyvben (építési napló) rögzíteni és ebben felhívni a Megrendelő figyelmét a hiányosságok megszüntetésére. Köteles továbbá a Vállalkozó vizsgálni, hogy a munkaterületen korábban végzett munkák esetleges hibái vagy hiányosságai nem akadályozzák-e a munkavégzést. Ha a Vállalkozónak felróhatóan nem kerül megállapításra hiba vagy hiányosság, akkor a Vállalkozó vállalni köteles a felelősséget a korábban elkövetett hibák vagy korábban keletkezett hiányosságok következtében fellépő károkért, még abban az esetben is, ha igazolható, hogy a hibát más vállalkozó okozta.

11.5. A munkaterületen végzett munkák jogszabályoknak megfelelő, szerződésszerű teljesítéséért a Vállalkozó a felelős, így különösen a balesetmentes munkakörülmények megteremtéséért, az alkalmazottak jogszerű foglalkoztatásáért.

11.6. A munkaszüneti (ünnep) napokon, továbbá a 18.00 óra és reggel 8.00 óra között végzett tevékenység során – az érintett lakott területeken – kiemelt figyelmet kell fordítani arra, hogy a lakosságot túlzott mértékben ne zavarja.

11.7. A teljesítésbe bevonásra kerülő állomány tekintetében a Vállalkozó biztosítsa, hogy csak olyan személyeket alkalmaz, akik magatartása teljes mértékben összeegyeztethető a teljesítés helyén megkövetelt elvárásokkal.

11.8. A Vállalkozó köteles állandó helyszíni képviselője által biztosítani az összes szükséges felügyeletet és irányítást a beruházás kivitelezése folyamán. Az ilyen meghatalmazott képviselőnek a Vállalkozó nevében a Megrendelő képviselőjének utasításait el kell fogadnia.

11.9. A munkaterület őrzését Vállalkozó saját munkavállalóival vagy erre szerződött szakcéggel biztosítja. Megrendelő a munkaterületre bevitt szerszámokért, munkaeszközökért, anyagokért felelősséget nem vállal.

11.10. A Vállalkozó a beruházás megvalósítása során elegendő számú képzett és tapasztalt vezetőt és irányítót, továbbá szakképzett, betanított és segédmunkaerőt köteles biztosítani, hogy a szerződés szerinti kötelezettségeit megfelelően és időben teljesíteni tudja. Az alkalmazottaknak az általános és helyi munkavédelmi és balesetelhárítási, valamint tűzvédelmi előírásokat ismerniük kell.

11.11. A Vállalkozó építési naplót köteles vezetni, és ellenjegyeztetni a vonatkozó jogszabály szerint. 

11.12. A Vállalkozó köteles a beruházás kivitelezését és megvalósítását, valamint a hibák kijavítását szigorúan a szerződés szerint, azzal összhangban végezni. A Vállalkozó köteles szigorúan alkalmazkodni és ragaszkodni a Megrendelő utasításaihoz, minden olyan ügyben, amely a beruházást érinti vagy arra vonatkozik. A Megrendelő utasítása ugyanakkor nem terjedhet ki a munka megszervezésére, illetőleg nem teheti a teljesítést terhesebbé. Ha a Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni. A figyelmeztetés elmulasztásából eredő kárért Vállalkozó felelős. Ha azonban Megrendelő a figyelmeztetés ellenére utasítását fenntartja, akkor a Megrendelő utasítása szerint Megrendelő kockázatára köteles a munkát elvégezni.

11.13. A Vállalkozó a kivitelezés során fellépő módosítási igényeket a Megrendelővel minden esetben köteles egyeztetni és elfogadtatni.

11.14. A beruházás kivitelezési körülményeire vonatkozó, külső szervek által hatósági jogkörben adott, jogszerű utasításokat a Vállalkozó köteles megfelelően végrehajtani és arról a Megrendelőt haladéktalanul értesíteni.

11.15. A Felek kizárólag akkor mentesülnek a szerződésszegés következményei alól, ha bizonyítják, hogy a késedelem a másik fél nem szerződésszerű teljesítésére vezethető vissza, vagy a teljesítés a másik fél érdekkörében vagy mindkét fél érdekkörén kívül eső okból lehetetlenült.
12. A SZERZŐDÉS NYILVÁNOSSÁGA

12.1. A Felek rögzítik, hogy az információs önrendelkezési jogról és az információ szabadságról szóló 2011. évi CXXII. tv. melléklete alapján a Megrendelő köteles az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő, ötmillió forintot elérő vagy azt meghaladó értékű árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy  vagyoni érték jog átadására, valamint koncesszióba adásra vonatkozó szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, valamint az említett adatok változásait, nemzetbiztonsági, illetve honvédelmi érdekkel közvetlenül összefüggő beszerzések adatait, a minősített adatok kivételével közzétenni. A 2011. évi CXXII. tv. 32. § szerint  a Megrendelő az állami és önkormányzati költségvetésre és annak végrehajtására, az állami és önkormányzati vagyon kezelésére, a közpénzek felhasználására és az erre kötött szerződésekre, a piaci szereplők, a magánszervezetek és -személyek részére különleges vagy kizárólagos jogok biztosítására vonatkozóan - köteles elősegíteni és biztosítani a közvélemény pontos és gyors tájékoztatását.
12.2. A Felek tudomásul veszik, hogy az Állami Számvevőszékről szóló 2011. évi LXVI. tv.  törvény 5. §-ának (5) bekezdésében foglaltak alapján az Állami Számvevőszék ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a megrendelőnél (vagyonkezelőnél), a megrendelő (vagyonkezelő) nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.

13. VITÁS KÉRDÉSEK RENDEZÉSE, IRÁNYADÓ JOG

A szerződésben nem szabályozott kérdésekben, a szerződéses kötelezettség vállalások teljesítése során, valamint a Felek között felmerülő jogviták tekintetében a magyar jog, különösen a Magyar Köztársaság Polgári Törvénykönyvéről szóló – többször módosított – 1959. évi IV. törvény (Ptk.) rendelkezései az irányadók. A Felek kötelezettséget vállalnak arra, hogy a közöttük felmerülő esetleges jogvitát – fokozott együttműködési kötelezettség mellett – tárgyalásos úton próbálják meg rendezni, és csak ennek meghiúsulása esetén fordulnak bírósághoz. 

14. MELLÉKLETEK

A jelen szerződés elválaszthatatlan mellékletét képezi:

1. számú melléklet: ajánlati dokumentáció, az eljárás során feltett kérdések és azokra adott válaszok, 
2. számú melléklet: ajánlati felhívás
3. számú melléklet: a Vállalkozó ajánlata,

A szerződés fenti mellékletei a jelen okirattal együtt alkotják a szerződést, így együtt olvasandók és értelmezendők függetlenül attól, hogy azok fizikailag jelen okirathoz csatolásra kerülnek. 

15. HATÁLYBA LÉPÉS

Jelen szerződés az aláírása napján lép hatályba. 

A Felek jelen szerződést, mint akaratukkal mindenben megegyezőt cégszerű aláírásukkal hagyják jóvá. Jelen szerződés 4 eredeti példányban készült, amelyből 1 példány a Vállalkozót, 3 példány pedig a Megrendelőt illeti meg. 

Zalakaros, 2020. .....................................
	a Vállalkozó képviseletében
	
	a Megrendelő képviseletében
Novák Ferenc

Polgármester


Ellenjegyzi: .............................................

                    Horváthné Juhász Barbara
                      Pénzügyi osztályvezető
AJÁNLAT MINTA

AJÁNLAT

A beszerzés tárgya: Térfigyelő kamera rendszer bővítése Zalakaroson vállalkozási szerződés keretében egyrészt a

vállalkozási szerződés keretében
Az ajánlattevő neve: ………………………………

Címe: ………………………………

TARTALOMJEGYZÉK

	Dokumentum

	Oldalszám

	részletes tartalomjegyzék
	

	felolvasólap
	

	ajánlattételi nyilatkozat 
	

	a felhívás h) pontjának P1) alpontja szerinti alkalmassági minimumkövetelmények megítéléséhez szükséges forgalmi nyilatkozat
	

	a felhívás h) pontjának M1) alpontja szerinti alkalmassági minimumkövetelmények megítéléséhez szükséges adatok és a megkövetelt igazolások (referenciák)
	

	a felhívás h) pontjának M2) alpontja szerinti alkalmassági minimumkövetelmények megítéléséhez szükséges adatok és a megkövetelt igazolások (önéletrajz)
	

	a felhívás h) pontjának M3) alpontja szerinti alkalmassági minimumkövetelmények megítéléséhez szükséges adatok és a megkövetelt igazolások (műszaki leírás, adott esetben forgalmi engedély)
	

	az ajánlattevő (közös ajánlattevők), a 10 %-ot meghaladó mértékben igénybe venni kívánt alvállalkozó, tekintetében magyarországi bejegyzésű cég esetén az ajánlattételi határidő napját megelőző 60 napnál nem régebbi cégkivonat, egyéni vállalkozó esetén az érvényes vállalkozói igazolvány eredeti vagy hiteles másolata;
	

	az ajánlattevő (közös ajánlattevők), a 10 %-ot meghaladó mértékben igénybe venni kívánt alvállalkozó, tekintetében a cégaláírási nyilatkozat (közjegyzői aláírás-hitelesítéssel ellátott címpéldány) vagy a Ctv. 9. §-a szerinti, ügyvéd által ellenjegyzett aláírás-minta egyszerű másolata, az ajánlatot aláíró (vagy arra meghatalmazást adó), jogosultsággal rendelkező személytől, a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazás eredeti vagy hiteles másolati példánya
	

	az ajánlattevő (közös ajánlattevők), a 10 %-ot meghaladó mértékben igénybe venni kívánt alvállalkozó, tekintetében folyamatban lévő cégbírósági változásbejegyzés esetén az elektronikus úton benyújtott változásbejegyzési kérelem (.xml fájl) és a benyújtást igazoló digitális tértivevény kinyomtatott, egyszerű másolata;
	

	az ajánlati dokumentáció 6.1. (ha van ilyen) pontja szerinti kifejezett ajánlattevői nyilatkozat;
	

	közös ajánlattétel esetén valamennyi konzorciumi tag által aláírt Konzorciumi Szerződés a dokumentáció 17.4. pontjában foglalt tartalommal
	

	részletes költségvetés
	


FELOLVASÓLAP

Ajánlattevő neve:

Székhelye: 

Telefon:

Fax: 

(Közös ajánlattevők esetén valamennyi ajánlattevő feltüntetése szükséges!)

A kért ellenszolgáltatás összege:    

Kelt: ……………………………….

	
	………………………………

	
	cégszerű aláírás


AJÁNLATTÉTELI NYILATKOZAT

Térfigyelő kamera rendszer bővítése Zalakaroson vállalkozási szerződés keretében  egyrészt a

tárgyú beszerzési eljárásban

Alulírott ………………… társaság (ajánlattevő), melyet képvisel: ……………………

az alábbi 

n y i l a t k o z a t o t   t e s s z ü k

1. Megvizsgáltuk és fenntartás vagy korlátozás nélkül elfogadjuk az ajánlatkérés ajánlattételi felhívásának és dokumentációjának feltételeit. Kijelentjük, hogy amennyiben nyertes ajánlattevőként kiválasztásra kerülünk, a szerződés tárgya szerinti szolgáltatásokat az ajánlatban meghatározott ellenszolgáltatásért szerződésszerűen teljesítjük.

2. Eltekintünk saját szerződéses feltételeink alkalmazásától és elfogadjuk a dokumentációban lévő szerződés-tervezetet a szerződéskötés alapjául.

3. Tudomásul vesszük, hogy amennyiben, mint nyertes ajánlattevők szerződést kötünk, kötelesek vagyunk a szerződés tárgya szerinti szolgáltatásokat teljesíteni.

4. Nyilatkozunk, hogy a szerződésnek az a része (részei), amelynek teljesítéséhez 10 %-ot meg nem haladó mértékben alvállalkozót veszünk igénybe: 

[Ajánlattevő tölti ki!]

5. Nyilatkozunk, hogy a szerződés teljesítéséhez 10 %-ot meghaladó mértékben az alábbi alvállalkozókat kívánjuk igénybe venni és a szerződésnek az a része (részei), amelynek teljesítésében a megjelölt alvállalkozók közreműködnek:

[Ajánlattevő tölti ki!]

Kelt:

	
	………………………………

	
	cégszerű aláírás


* a megfelelő rész aláhúzandó vagy a nem kívánt rész törlendő!

Megjegyzés: Közös ajánlattétel esetén a nyilatkozat a 7-10. pontok kivételével közös nyilatkozat formájában is megtehető a konzorciumi szerződésben meghatározott képviseleti jgosultság szerint aláírva. A 7-10. pontok esetén az adatokat ajánlattevőnként külön-külön kérjük szerepeltetni!

NYILATKOZAT

forgalomról

Alulírott ………………..………., képviseli:…………………) ajánlattevő az ajánlati dokumentációban foglalt valamennyi formai és tartalmi követelmény, utasítás, kikötés és műszaki leírás gondos áttekintése után kijelentem, hogy a(z)

ajánlattevő, a közös ajánlattevők 

közbeszerzés tárgya (közvilágítási, villamos energia ellátási beruházások kivitelezése) szerinti forgalma (nettó árbevétele) az utolsó kettő pénzügyileg lezárt évben:

 [Ajánlattevő tölti ki!]

	
	2010.
	2011.

	közbeszerzés tárgyából (közvilágítási, villamos energia ellátási beruházások kivitelezése) származó árbevétel
	
	


Kelt:

	……………………..

	cégszerű aláírás

	


NYILATKOZAT

Alulírott ………………..………., (képviseli:……………….) mint ajánlattevő [közös ajánlattétel esetén valamennyi közös ajánlattevőt külön fel kell tüntetni ], 

Alulírott ............................... (képviseli: ....................................) mint a beszerzés 10%-ot meghaladó mértékben igénybe venni kívánt alvállalkozó 

az ajánlati dokumentációban foglalt valamennyi formai és tartalmi követelmény, utasítás, kikötés és műszaki leírás gondos áttekintése után ezennel kijelentem, az ajánlattételt megelőző három évben (2010-2012) befejezett, szerződésszerűen teljesített, a közbeszerzés tárgyának területén végzett legjelentősebb építési beruházásaink az alábbiak voltak:

	
	A szerződést kötő másik fél
	Az ellenszolgáltatás összege (forint)
	Teljesítés ideje
	A teljesített szolgáltatás



	[Az ajánlattevő tekintetében [közös ajánlattétel esetén valamennyi ajánlattevő tekintetében külön-külön ebben a táblázatban kell az adatokat megadni]

	
	
	
	
	

	
	
	
	
	

	[A 10%-ot meghaladó mértékben igénybe venni kívánt alvállalkozó tekintetében [több ilyen alvállalkozó esetén valamennyi ilyen alvállalkozó tekintetében külön-külön ebben a táblázatban kell az adatokat megadni]

	
	
	
	
	

	
	
	
	
	


Kelt: 


	……………………..

	cégszerű aláírás

ajánlattevő

	

	………………………………

	cégszerű aláírás

10%-ot meghaladó mértékben igénybe venni kívánt alvállalkozó



Megjegyzés: A referenciákat az alkalmasság egyértelmű megítéléséhez szükséges részletezettséggel kell ismertetni .

Részletes költségvetés
(a megküldött engedélyezési és kiviteli tervdokumentáció költségvetése alapján)

MŰSZAKI KÖVETELMÉNYEK

(külön engedélyezési tervdokumentumként csatolva)
� A tartalomjegyzékből az ajánlattétel során nem releváns dokumentumokat törölni szükséges.


� 	A nem kívánt rész törlendő! A nyilatkozatot az ajánlattevőnek, közös ajánlattétel esetén valamennyi ajánlattevőnek és a 10 %-ot meghaladó mértékben igénybe venni kívánt alvállalkozóknak külön-külön, önállóan kell megtenni.


� 	Több 10%-ot meghaladó alvállalkozó esetén minden ilyen alvállalkozónak cégszerűen alá kell írnia a nyilatkozatot.





​​​​​​​​​​​​​


